Document ID: 32000D0179

KOMMISSIONENS BESLUTNING
af 14. februar 2000
om afslutning af Danmarks, Tysklands, Spaniens og Frankrigs regnskaber over udgifter, der finansieres af Den Europæiske Udviklings- og Garantifond for Landbruget (EUGFL), Garantisektionen, for regnskabsåret 1998 og om ændring af beslutning 1999/327/EF
(meddelt under nummer K(2000) 344)
(Kun den spanske, danske, tyske og franske udgave er autentisk)
(2000/179/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 729/70 af 21. april 1970 om finansiering af den fælles landbrugspolitik(1), senest ændret ved forordning (EF) nr. 1287/95(2), særlig artikel 5, stk. 2, litra b),
efter høring af EUGFL-komitéen, og
ud fra følgende betragtninger:
(1) Efter artikel 5, stk. 2, litra b), i forordning (EØF) nr. 729/70 afslutter Kommissionen regnskaberne for de i artikel 4, stk. 1, i nævnte forordning omhandlede udbetalende organer på grundlag af medlemsstaternes årsregnskaber, ledsaget af de for deres regnskabsafslutning nødvendige oplysninger, af attester om, at de fremsendte regnskaber er fuldstændige, nøjagtige og pålidelige, og af de attesterende organers rapporter.
(2) Efter artikel 7, stk. 1, i Kommissionens forordning (EF) nr. 296/96 af 16. februar 1996 om de oplysninger, som medlemsstaterne skal fremsende, og om månedlig bogføring af de udgifter, der finansieres gennem Den Europæiske Udviklings- og Garantifond for landbruget, Garantisektionen (EUGFL), og om ophævelse af forordning (EØF) nr. 2776/88(3), senest ændret ved forordning (EF) nr. 2236/98(4), skal de udgifter, der bogføres for regnskabsåret 1998, svare til de udgifter, som medlemsstaterne afholdt mellem den 16. oktober 1997 og den 15. oktober 1998.
(3) Regnskaberne for udbetalingsorganer i EU-direktoratet i Danmark, Niedersachsen i Tyskland, Cantabria i Spanien og OFIVAL i Frankrig over udgifter, der finansieres af EUGFL, Garantisektionen for finansåret 1998, der ikke kunne afsluttes med Kommissionens beslutning 1999/327/EF(5), blev udskilt fra denne beslutning. Årsregnskaberne og den underliggende dokumentation for disse udbetalingsorganer tillader nu Kommissionen at træffe en beslutning om, hvorvidt de fremsendte regnskaber er fuldstændige, nøjagtige og pålidelige. Bilag I opregner for hvert udbetalingsorgan de beløb, der er omfattet af denne beslutning om regnskabsafslutning.
(4) Kommissionen har kontrolleret de indsendte oplysninger og meddelt medlemsstaterne resultaterne af sin kontrol og de nødvendige ændringer.
(5) I artikel 7, stk. 1, andet afsnit, i Kommissionens forordning (EF) nr. 1663/95 af 7. juli 1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen(6), senest ændret ved forordning (EF) nr. 2245/1999(7) er det fastsat, at de beløb, der skal tilbagebetales af eller udbetales til den enkelte medlemsstat i henhold til bilag II til nærværende beslutning, trækkes fra eller lægges til de forskud, der skal udbetales i den anden måned efter den måned, hvor beslutningen om regnskabsafslutning træffes.
(6) Efter artikel 5, stk. 2, litra b), sidste afsnit, i forordning (EØF) nr. 729/70 og artikel 7, stk. 1, i forordning (EF) nr. 1663/95 foregriber nærværende beslutning, der træffes på grundlag af regnskabsoplysninger, ikke Kommissionens senere beslutninger om afvisning af fællesskabsfinansiering for udgifter, der ikke er afholdt i henhold til fællesskabsbestemmelserne -
VEDTAGET FØLGENDE BESLUTNING:
Artikel 1
Regnskaberne for de udbetalende organer EU-direktoratet i Danmark, Niedersachsen i Tyskland, Cantabria i Spanien og OFIVAL i Frankrig i medlemsstaterne vedrørende udgifter, der finansieres af EUGFL, Garantisektionen, for regnskabsåret 1998 afsluttes som anført i bilag I til denne beslutning.
Artikel 2
De beløb, der skal tilbagebetales af eller udbetales til Danmark, Tyskland, Spanien og Frankrig vedrørende de udgifter, som er finansieret af EUGFL, Garantisektionen for regnskabsåret 1998, er fastlagt i bilag II til nærværende beslutning.
Artikel 3
De dele af bilag III til beslutning 1999/327/EF, der vedrører Danmark, Tyskland, Spanien og Frankrig, udgår.
Artikel 4
Denne beslutning er rettet til Kongeriget Danmark, Forbundsrepublikken Tyskland, Kongeriget Spanien og Den Franske Republik.
Udfærdiget i Bruxelles, den 14. februar 2000.

Labels: 18
15
4